ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματοδοτικής συμμετοχής που προβλέπει η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από 3 Μαΐου 1989 έως 2 Μαΐου 1990

ΤΑ ΣΥΜΒΑΛΛΟΜΕΝΑ ΣΤΟ ΠΑΡΟΝ ΠΡΩΤΟΚΟΛΛΟ ΜΕΡΗ,

ιΕχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας, που υπογράφηκε την 1η Φεβρουαρίου 1989,

ΣΥΜΦΩΝΗΣΑΝ ΤΑ ΕΞΗΣ :

Άρθρο 1 Από τις 3 Μαΐου 1989 και για περίοδο ενός έτους, τα όρια που αναφέρονται στο άρθρο 2 της συμφωνίας είναι τα εξής :

1 .^ Αλιευτικά γαρίδας :

- κατά τη διάρκεια του Μαΐου 1989 : 39 σκάφη ( περίπου 12^000 kox ),

- κατά την περίοδο από 1ης Ιουνίου έως 31 Δεκεμβρίου 1989 : 29 σκάφη ( περίπου 8^950 kox ),

- κατά την περίοδο από 1ης Ιανουαρίου έως 2 Μαΐου 1990 : 22 σκάφη ( περίπου 6^800 kox ).

Επιπλέον, οι ποσότητες που αλιεύονται από τα σκάφη της Κοινότητας δεν μπορούν να υπερβαίνουν τους 5^000 τόνους γαρίδων κατ' έτος, από τις οποίες το 30 % γαρίδες ροζ και το 70 % γαρίδες γκρίζες .

2 .^ Ωκεανοπόρα τονοαλιευτικά με ψυκτικούς θαλάμους :

28 σκάφη .

3 .^ Πειραματικά :

α ) ^μηχανότρατες για αλιεία βενθοπελαγικών ειδών : 1^200 kox ανά μήνα σε 3 σκάφη κατ' ανώτατο όριο

β ) ^τράτες με παραγάδια επιφανείας : 2 σκάφη με ανώτατο όριο 400 kox ανά μήνα .

Άρθρο 2 1 . Η χρηματική αντιστάθμιση που αναφέρεται στο άρθρο 7 της συμφωνίας καθορίζεται, για την περίοδο που προβλέπεται στο άρθρο 1, σε 7^925^000 Ecu .

2 . Η Αγκόλα είναι αποκλειστικά αρμόδια για τη χρήση της εν λόγω χρηματικής αντιστάθμισης.

3 . Αντιστάθμιση ύψους 6^945^000 Ecu καταβάλλεται σε ανοικτό λογαριασμό ενός χρηματοπιστωτικού ιδρύματος ή κάθε άλλου οργανισμού που ορίζεται από την Αγκόλα . Το υπόλοιπο των 980^000 Ecu καταβάλλεται στο λογαριασμό του υπουργείου αλιείας .

Άρθρο 3 Κατά την περίοδο που αναφέρεται στο άρθρο 1, η Κοινότητα συμβάλλει επίσης με ποσό 400^000 Ecu στη χρηματοδότηση

επιστημονικών και τεχνικών προγραμμάτων της Αγκόλας ( εξοπλισμός, υποδομή, σεμινάρια, μελέτες, κλπ .). Το ποσό αυτό θα τεθεί στη διάθεση του κέντρου ερευνών του υπουργείου αλιείας το αργότερο στις 30 Σεπτεμβρίου 1989 .

Άρθρο 4 1 . Κατά την περίοδο που αναφέρεται στο άρθρο 1, η Κοινότητα συμβάλλει στην κατάρτιση στελεχών στην Αγκόλα, μέχρι ποσού 270^000 Ecu . Το ποσό αυτό προορίζεται για τη χρηματοδότηση των μισθών των ξένων καθηγητών του Σχολικού Συγκροτήματος Θαλασσίων Σπουδών Helder Neto, στην επαρχία Namibe .

2 . Συμπληρωματικό ποσό 390^000 Ecu προορίζεται για να θέσει η Κοινότητα στη διάθεση της Αγκόλας υποτροφίες σπουδών ή πρακτικής κατάρτισης σε διάφορους επιστημονικούς, τεχνικούς και οικονομικούς κλάδους που αφορούν την αλιεία στα διάφορα εκπαιδευτικά ιδρύματα των κρατών μελών της Κοινότητας ή των χωρών ΑΚΕ το 15 % του ποσού αυτού μπορεί, μετά από αίτηση των αρχών της Αγκόλας, να μετατραπεί σε συνάλλαγμα για να καλυφθούν τα έξοδα συμμετοχής σε διεθνή συνέδρια ή σεμινάρια ( stages ) στον τομέα της αλιείας . Το ποσό αυτό καταβάλλεται αναλόγα με το ρυθμό χρησιμοποίησής του .

3 . Η Κοινότητα αποστέλλει στην Αγκόλα, σε προθεσμία τριών μηνών από την υπογραφή του παρόντος πρωτοκόλλου, κατάλογο των ιδρυμάτων κατάρτισης στον τομέα της αλιείας στο επίπεδο της δευτεροβάθμιας και τριτοβάθμιας εκπαίδευσης που υπάρχουν στα κράτη μέλη, καθώς και τις προϋποθέσεις πρόσβασης σ' αυτά .

Άρθρο 5 Στην περίπτωση κατά την οποία η Κοινότητα θα παρέλειπε να καταβάλει στις καθορισμένες προθεσμίες τα ποσά που προβλέπονται στα άρθρα 2 και 3, η εφαρμογή της συμφωνίας είναι δυνατόν να ανασταλεί .

Άρθρο 6 Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά της Αγκόλας καταργείται και αντικαθίσταται από το παράρτημα του παρόντος πρωτοκόλλου .

Άρθρο 7 Το παρόν πρωτόκολλο αρχίζει να ισχύει την ημερομηνία της υπογραφής του .

Εφαρμόζεται από τις 3 Μαΐου 1989 .

ΠΑΡΑΡΤΗΜΑ

ΟΡΟΙ ΓΙΑ ΤΗΝ ΑΣΚΗΣΗ ΤΗΣ ΑΛΙΕΙΑΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ ΣΤΑ ΥΔΑΤΑ ΤΗΣ ΑΓΚΟΛΑΣ Α . Υποβολή αιτήσεων και διατυπώσεις χορήγησης αδειών

Η διαδικασία υποβολής αιτήσεων και χορήγησης αδείων που επιτρέπουν στα σκάφη της Κοινότητας να αλιεύουν στα ύδατα της Αγκόλας είναι η ακόλουθη :

α ) ^Η Επιτροπή των Ευρωπαϊκών Κοινοτήτων υποβάλλει στην αρμόδια υπηρεσία αλιείας της Αγκόλας, μέσω του αντιπροσώπου της Επιτροπής των Ευρωπαϊκών Κοινοτήτων στην Αγκόλα, αίτηση του πλοιοκτήτη για κάθε σκάφος το οποίο προτίθεται να ασκήσει αλιευτικές δραστηριότητες σύμφωνα με την παρούσα συμφωνία, τουλάχιστον 15 ημέρες πριν από την ημερομηνία ενάρξεως της περιόδου για την οποία υποβάλλεται η αίτηση . Για την υποβολή των αιτήσεων πρέπει να χρησιμοποιούνται τα έντυπα που παρέχει για το σκοπό αυτό η Αγκόλα και των οποίων υποδείγματα περιλαμβάνονται στα προσαρτήματα 1 και 2 . ιΟλες οι αιτήσεις αδείας πρέπει να συνοδεύονται από αποδεικτικό πληρωμής .

β ) ^Κάθε άδεια χορηγείται στον πλοιοκτήτη για ένα ορισμένο σκάφος . Σε περίπτωση που αποδεικνύεται ανωτέρα βία και μετά από αίτηση της Επιτροπής των Ευρωπαϊκών Κοινοτήτων, η άδεια που ισχύει για ένα συγκεκριμένο σκάφος μπορεί να αντικαθίσταται από άδεια για ένα άλλο σκάφος της Κοινότητας .

γ )

Οι άδειες χορηγούνται από τις αρχές της Αγκόλας στον πλοίαρχο του σκάφους, στον λιμένα της Λουάντα, μετά από επίσκεψη του σκάφους από τις αρμόδιες αρχές . Ωστόσο, όσον αφορά τα τονοαλιευτικά και τις τράτες με παραγάδια, η άδεια χορηγείται στους πλοιοκτήτες ή τους εκπροσώπους τους ή σε πράκτορες .

δ )

Η αρμόδια υπηρεσία αλιείας της Αγκόλας ενημερώνει τον αντιπρόσωπο της Επιτροπής των Ευρωπαϊκών Κοινοτήτων στην Αγκόλα για τις άδειες που χορηγήθηκαν .

ε )

Η άδεια πρέπει να βρίσκεται στο σκάφος μόνιμα .

στ )

Οι άδειες ισχύουν για ένα έτος, εκτός των 7 αδειών για τα αλιευτικά γαρίδας που ισχύουν για 8 μήνες .

ζ )

Κάθε σκάφος πρέπει να εκπροσωπείται από πράκτορα που έχει εγκριθεί από το υπουργείο αλιείας .

η )

Οι αρχές της Αγκόλας, πριν από την ημερομηνία ενάρξεως ισχύος της συμφωνίας, ανακοινώνουν τους όρους καταβολής των τελών για τη χορήγηση αδείας, και ιδίως ό,τι αφορά τους τραπεζικούς λογαριασμούς και τα νομίσματα που πρέπει να χρησιμοποιηθούν .

Β . Τέλη για τη χορήγηση αδείας

ΙΙΙ . ^Διατάξεις που ισχύουν για τα αλιευτικά γαρίδας

Το μηνιαίο τέλος για την άδεια καθορίζεται σε 24 Ecu/kox .

ΙΙΙ .

Διατάξεις που ισχύουν για τα τονοαλιευτικά και τις τράτες με παραγάδια επιφανείας

Τα τέλη αδείας καθορίζονται σε 20 Ecu ανά τόνο αλιευμάτων εντός της αλιευτικής ζώνης της Αγκόλας .

Οι άδειες αυτές χορηγούνται αφού προκαταβληθεί στην Αγκόλα κατ' αποκοπή ποσό 4^000 Ecu κατ' έτος για κάθε ωκεανοπόρο τονοαλιευτικό με ψυκτικούς θαλάμους, ποσό που αντιστοιχεί στα τέλη 200 τόνων τόνου ανά έτος στα ύδατα της Αγκόλας και κατ' αποκοπή ποσό 2^000 Ecu κατ' έτος για κάθε τράτα με παραγάδια, ποσό που αντιστοιχεί στα τέλη 100 τόνων ξιφία ανά έτος στα ύδατα της Αγκόλας .

Στο τέλος κάθε ημερολογιακού έτους, η Επιτροπή των Ευρωπαϊκών Κοινοτήτων καταρτίζει προσωρινή κατάσταση των οφειλομένων τελών για το αλευτικό έτος, βάσει των δηλώσεων αλιευμάτων που απευθύνουν οι πλοιοκτήτες παράλληλα στις αρχές της Αγκόλας και στην Επιτροπή των Ευρωπαϊκών Κοινοτήτων . Το αντίστοιχο ποσό καταβάλλεται από τους πλοιοκτήτες στην Αγκόλα, το αργότερο ως τις 31 Μαρτίου του επόμενου έτους .

Η τελική κατάσταση των οφειλομένων τελών καταρτίζεται από την Επιτροπή, αφού πιστοποιηθεί ο όγκος κάθε αλιεύματος από ειδικό επιστημονικό φορέα εγκατεστημένο επί τόπου . Η κατάσταση ανακοινώνεται στις αρχές της Αγκόλας και στους πλοιοκτήτες, οι οποίοι έχουν προθεσμία 30 ημερών για να εκπληρώσουν τις οικονομικές τους υποχρεώσεις .

Ωστόσο, εάν το ποσό της τελικής κατάστασης είναι χαμηλότερο από την προαναφερόμενη προκαταβολή, το υπόλοιπο δεν επιστρέφεται .

ΙΙΙ . ^Διατάξεις που ισχύουν για τις μηχανότρατες για αλιεία βενθοπελαγικών ειδών

Τα ετήσια τέλη για τις άδειες καθορίζονται σε 165 Ecu/kox .

Γ . Παρεμπίπτουσα αλιεία

Το σύνολο των παρεμπιπτόντων αλιευμάτων γαρίδας που ανήκε στις αρχές της Αγκόλας μεταφέρθηκε στους πλοιοκτήτες, με αύξηση της χρηματικής αντιστάθμισης .

Τα αλιευτικά γαρίδας επιτρέπεται να αλιεύουν καβούρια μέχρι ποσότητα 500 τόνων .

ιΟσον αφορά τις τράτες με παραγάδια, απαγορεύεται να ρίχνουν τα αλιεύματα στη θάλασσα οι πλοίαρχοι αναφέρουν επιμελώς στο δελτίο αλιείας κάθε παρεμπίπτον αλίευμα .

Δ . Μεταφορτώσεις

Οι αρμόδιες για την αλιεία αρχές της Αγκόλας πρέπει να ειδοποιούνται οκτώ ημέρες πριν οιαδήποτε μεταφόρτωση προκειμένου να μπορούν να ελέγχουν τις εργασίες .

Οι μεταφορτώσεις διεξάγονται στους κόλπους Λουάντα/Λομπίτο με την παρουσία των φορολογικών αρχών της Αγκόλας .

Δεκαπέντε ημέρες πριν το τέλος κάθε μήνα, διαβιβάζεται στο τμήμα ελέγχου και εποπτείας του υπουργείου αλιείας αντίγραφο των εγγράφων μεταφόρτωσης που πρόκειται να διεξαχθεί τον επόμενο μήνα .

Ε . Καταμέτρηση των αλιευμάτων

1 . ^Αλιευτικά γαρίδας και μηχανότρατες για αλιεία βενθοπελαγικών ειδών

α ) ^Τα σκάφη αυτά υποχρεούνται να ανακοινώνουν στο τμήμα ελέγχου και εποπτείας του υπουργείου αλιείας, μέσω της Αντιπροσωπίας των Ευρωπαϊκών Κοινοτήτων στη Λουάντα, στο τέλος κάθε περιόδου αλιείας, δελτίο ημερησίων αλιευμάτων, που συντάσσεται από τον πλοίαρχο σύμφωνα με το υπόδειγμα που περιλαμβάνεται στο προσάρτημα 3 .

Επιπλέον, για κάθε σκάφος πρέπει να διαβιβάζεται μηνιαία έκθεση στο υπουργείο αλιείας στην οποία θα αναφέρονται οι ποσότητες που αλιεύθηκαν τον εν λόγω μήνα και οι ποσότητες που ευρίσκονται στο σκάφος την τελευταία ημέρα του μηνός . Η έκθεση αυτή πρέπει να έχει υποβληθεί το αργότερο την 45η ημέρα του επόμενου μηνός . Σε περίπτωση που δεν τηρηθεί η διάταξη αυτή, η Αγκόλα διατηρεί το δικαίωμα να επιβάλει τις κυρώσεις που προβλέπονται στο άρθρο 12 του Διατάγματος αριθ . 12-Α/80 της 6ης Φεβρουαρίου 1980 .

β )

Επιπλέον, πρέπει να γνωστοποιούν καθημερινά τη γεωγραφική τους θέση και τα αλιεύματα της προηγούμενης ημέρας στο σταθμό ασυρμάτου του τμήματος έλεγχου και εποπτείας του υπουργείου αλιείας ή, σε περίπτωση κωλύματος, μέσω του ασυρμάτου της Λουάντα .

Το σήμα κλήσης γνωστοποιείται στον πλοιοκτήτη κατά την έκδοση της αδείας αλιείας .

Τα σκάφη αυτά, πριν να εγκαταλείψουν την αλιευτική ζώνη της Αγκόλας, πρέπει να έχουν λάβει άδεια από το τμήμα ελέγχου και εποπτείας του υπουργείου αλιείας και να έχουν ελεγχθεί τα αλιεύματα που βρίσκονται στο σκάφος .

2 .

Τονοαλιευτικά και τράτες με παραγάδια επιφανείας

Κατά τη διάρκεια των αλιευτικών τους δραστηριοτήτων στην αλιευτική ζώνη της Αγγόλας τα σκάφη γνωστοποιούν, ανά τριήμερο, τη γεωγραφική τους θέση και τα αλιεύματά τους στο σταθμό ασυρμάτου του τμήματος ελέγχου και εποπτείας του υπουργείου αλιείας ή, σε περίπτωση κωλύματος, μέσω του ασυρμάτου της Λουάντα . Κατά την είσοδο και την έξοδο από την αλιευτική ζώνη της Αγκόλας τα τονοαλιευτικά γνωστοποιούν στα σταθμό ασυρμάτου του τμήματος ελέγχου και εποπτείας του υπουργείου αλιείας ή, σε περίπτωση κωλύματος, μέσω του ασυρμάτου της Λουάντα, τη γεωγραφική τους θέση και τον όγκο των αλιευμάτων που βρίσκονται στο σκάφος .

Επιπλέον, ο πλοίαρχος πρέπει να συμπληρώνει ημερολόγιο αλιευμάτων, σύμφωνα με το προσάρτημα^4, για κάθε περίοδο αλιείας στην αλιευτική ζώνη της Αγκόλας .

Το έντυπο πρέπει να είναι συμπληρωμένο ευανάγνωστα και υπογεγραμμένο από τον πλοίαρχο του σκάφους και να αποστέλλεται στο τμήμα ελέγχου και εποπτείας του υπουργείου αλιείας, μέσω της Αντιπροσωπίας της Επιτροπής των Ευρωπαϊκών Κοινοτήτων στη Λουάντα, σε προθεσμία^45 ημερών μετά τό τέλος της περιόδου αλιείας στην αλιευτική ζώνη της Αγκόλας . Σε περίπτωση μη τήρησης της διάταξης αυτής, η Αγκόλα διατηρεί το δικαίωμα να επιβάλει τις κυρώσεις που προβλέπονται στο άρθρο^12 του Διατάγματος αριθ.^12-Α/80 της 6ης Φεβρουαρίου 1980 .

ΣΤ . ^Αλιευτικές ζώνες

α ) ^Οι αλιευτικές ζώνες στις οποίες επιτρέπεται η αλιεία με αλιευτικά γαρίδας περιλαμβάνουν όλα τα ύδατα της κυριαρχίας ή της δικαιοδοσίας της Λαϊκής Δημοκρατίας της Αγκόλας που ευρίσκονται βόρεια των 12γ20μκαι πέρα των 12 ναυτικών μιλίων από τη βασική γραμμή .

β ) ^Οι αλιευτικές ζώνες στις οποίες επιτρέπεται η αλιεία με τοναλιευτικά και με μηχανότρατες για αλιεία βενθοπελαγικών ειδών, περιλαμβάνουν όλα τα ύδατα της κυριαρχίας ή της δικαιοδοσίας της Λαϊκής Δημοκρατίας της Αγκόλας πέραν των 12 ναυτικών μιλίων από τη βασική γραμμή .

γ ) ^Οι αλιευτικές ζώνες στις οποίες επιτρέπεται η αλιεία με τράτες με παραγάδια επιφανείας, περιλαμβάνουν όλα τα ύδατα της κυριαρχίας ή δικαιοδοσίας της Λαϊκής Δημοκρατίας της Αγκόλας πέραν των 50 ναυτικών μιλίων από τη βασική γραμμή .

Ζ. ^Ναυτολόγηση

Ο πλοιοκτήτης στον οποίο έχει χορηγηθεί άδεια αλιείας στα πλαίσια της παρούσας συμφωνίας, συμβάλλει στην πρακτική επαγγελματική κατάρτιση δύο ναυτικών από την Αγκόλα σε κάθε σκάφος, εκτός από τα ωκεανοπόρα τονοαλιευτικά με ψυκτικούς θαλάμους .

Οι μισθοί των ναυτικών, που καθορίζονται σύμφωνα με τα μισθολόγια της Αγκόλας, και τα άλλα είδη αμοιβών επιβαρύνουν τους πλοιοκτήτες και καταβάλλονται σε ανοικτό λογαριασμό σε χρηματοδοτικό ίδρυμα που καθορίζει το υπουργείο αλιείας .

Σε περίπτωση που οι πλοιοκτήτες επιθυμούν να προσλάβουν και άλλα μέλη του πληρώματος από την Αγκόλα, μπορούν να το πραγματοποιήσουν απευθυνόμενοι στο υπουργείο αλιείας .

Η . ^Επιστημονικοί παρατηρητές

Μπορεί να ζητηθεί από κάθε σκάφος να δεχθεί την παρουσία ενός επιστημονικού στελέχους που ορίζεται και πληρώνεται από το Υπουργείο Αλιείας .

Οι συνθήκες παραμονής επί του σκάφους του εν λόγω επιστημονικού παρατηρητή είναι οι ίδιες με εκείνες των αξιωματικών του πλοίου το ίδιο ισχύει, στο μέτρο του δυνατού, σε ό,τι αφορά τον χώρο διαμονής . Στον παρατηρητή παρέχονται οι απαραίτηες διευκολύνσεις για να ασκήσει τα καθήκοντά του . Οι συνθήκες παραμονής επί του σκάφους και οι εργασίες του παρατηρητή δεν πρέπει να διακόπτουν ούτε να εμποδίζουν τις αλιευτικές εργασίες .

Για να αποδοθούν στην Αγκόλα τα έξοδα που προκύπτουν από την παρουσία των πρατηρητών επί του σκάφους, περιλαμβάνεται στα τέλη των πλοιοκτητών ένα ποσό 4^Ecu/kox/έτος, ανά σκάφος που ασκεί τις αλιευτικές του δραστηριότητες στα ύδατα της Αγκόλας .

Θ . ^Εποπτεία και έλεγχος

Μετά από αίτηση των αρχών της Αγκόλας, τα αλιευτικά σκάφη της Κοινότητας που αλιεύουν στα πλαίσια της συμφωνίας επιτρέπουν και διευκολύνουν την επιβίβαση και την εκπλήρωση των καθηκόντων κάθε υπαλλήλου της Αγκόλας που είναι επιφορτισμένος με την εποπτεία και τον έλεγχο των αλιευτικών δραστηριοτήτων .

Ο χρόνος παραμονής στο σκάφος των υπαλλήλων αυτών δεν υπερβαίνει τη διάρκεια που είναι αναγκαία για την εκπλήρωση των καθηκόντων τους .

Ι . ^Προμήθεια καυσίμων, επισκευές και παροχή άλλων υπηρεσιών

ιΟλα τα σκάφη, εξαιρουμένων των τονοαλιευτικών, που αλιεύουν στην αλιευτική ζώνη της Αγκόλας, στα πλαίσια της παρούσας συμφωνίας, προμηθεύονται τα καύσιμά τους και τα αποθέματα ύδατος, συντηρούνται και επιδιορθώνονται στην Αγκόλα, εφόσον τούτο είνα δυνατό και με την προϋπόθεση ότι η Αγκόλα έχει τις δυνατότητες να προσφέρει αυτές τις υπηρεσίες .

Με την επιφύλαξη των ίδιων προϋποθέσεων, τα πληρώματα πρέπει να μεταφέρονται από τον εθνικό αερομεταφορέα της Αγκόλας .

Ο ανεφοδιασμός σε καύσιμα απαγορεύεται εκτός των όρμων της Λουάντα ή του Λαμπίτο, εκτός εάν δοθεί άδεια από το τμήμα ελέγχου και εποπτείας του υπουργείου αλιείας .

Κ . ^Μέγεθος ματιών

Η ελάχιστη διάσταση του μεγέθους ματιών που χρησιμοποιούνται είναι η ακόλουθη :

α ) ^αλιεία γαρίδας : 40^mm,

β ) ^βενθοπελαγική αλιεία : 60^mm .

Η χρησιμοποίηση μεγέθους ματιών άλλων διαστάσεων είναι δυνατή για τα σκάφη της Κοινότητας μόνο μετά από τον έκτο^μήνα που ακολουθεί την κοινοποίηση στην Επιτροπή των Ευρωπαϊκών Κοινοτήτων .

Λ . ^Διαδικασία σε περίπτωση υγειονομικού ελέγχου

Η Αντιπροσωπία της Επιτροπής των Ευρωπαϊκών Κοινοτήτων στη Λουάντα ενημερώνεται, σε προθεσμία^48 ωρών, για κάθε υγειονομικό έλεγχο που πραγματοποιείται στην Αποκλειστική Οικονομική Ζώνη της Αγκόλας σε αλιευτικό πλοίο που φέρει σημαία κράτους μέλους της Κοινότητας και λαμβάνει, ταυτόχρονα, συνοπτική έκθεση των περιστάσεων και των λόγων που οδήγησαν στον έλεγχο αυτό .

ΕWΓ:Λ555ΘΜΒΓ07.95

ΦΦ:^5ΘΓΡ; ΣΕΤΘΠ:^01; Βεδιενερ : ΞΘΤΤ; ΜΨ:^Φ; Πρ.:^Ψ;

Κθνδε:^44860 Μονταν Γριεψηισψη 07

Προσάρτημα 1 ΑΙΤΗΣΗ ΑΔΕΙΑΣ ΑΛΙΕΙΑΣ ΓΑΡΙΔΩΝ ΚΑΙ ΒΕΝΘΟΠΕΛΑΓΙΚΩΝ ΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑΣ

ΜΕΡΟΣ Α 1 . Ονοματεπώνυμο του πλοιοκτήτη-εφοπλιστή : .^ 2 . Υπηκοότητα του πλοιοκτήτη-εφοπλιστή : .^ 3 . Επαγγελματική διεύθυνση του πλοιοκτήτη-εφοπλιστή : .^.^.^ 4 . Χημικά πρόσθετα που ενδεχομένως χρησιμοποιούνται ( μάρκα και σύνθεση ): .^.^ ΜΕΡΟΣ Β Συμπληρώνεται για κάθε σκάφος

1 . Περίοδος ισχύος : .^ 2 . ιΟνομα του σκάφους : .^ 3 . ιΕτος ναυπήγησης : .^ 4. Αρχική χώρα σημαίας : .^ 5 . Σήμερα υπό σημαία : .^ 6 . Ημερομηνία υπαγωγής του σκάφους στη σημερινή σημαία : .^ 7 . ιΕτος αγοράς : .^ 8 . Λιμένας και αριθμός νηολόγησης : .^ 9 . Αλιευτική μέθοδος: .^10 . Κόροι ολικής χωρητικότητας : .^11 . Ενδεικτικό ραδιοφωνικής κλήσης : .^12 . Ολικό μήκος ( m ): .^13 . Μέγιστο πλάτος ( m ): .^14 . Βύθισμα ( m ): .^15 . Υλικό κατασκευής του κύτους : .^16 . Ισχύς κινητήρος ( ΒΗΡ ): .^17 . Ταχύτητα ( κόμβοι ): .^18 . Χωρητικότητα θαλάμων καταψύξεως : .^19 . Χωρητικότητα των δεξαμενών καυσίμων ( m=): .^20 . Χωρητικότητα των αμπαριών για τα ψάρια ( m =): .^21 . Χρώμα του κύτους : .^22 . Χρώμα των υπερκατασκευών : .^23 . Επικοινωνιακός εξοπλισμός επί του σκάφους : .^ .

Τύπος

Μάρκα

Ισχύς

( watt )

ιΕτος

ναυπήγησης

Συχνότητες

Λήψη

Εκπομπή

24 . Εξοπλισμός ναυσιπλοΐας και ανίχνευσης :

.

Τύπος

Μάρκα

Μοντέλο

Ακτίνα

25 . Ονοματεπώνυμο του πλοιάρχου : .^26 . Υπηκοότητα του πλοιάρχου : .^Επισυνάπτονται :

- τρεις έγχρωμες φωτογραφίες του σκάφους ( πλαϊνή όψη ),

- διάγραμμα και λεπτομερής περιγραφή των χρησιμοποιούμενων αλιευτικών εργαλείων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη-εφοπλιστή να υπογράψει την παρούσα αίτηση .

.^( Ημερομηνία αίτησης )

.^( Υπογραφή του αντιπροσώπου του πλοιοκτήτη-εφοπλιστή )

Προσάρτημα 2 ΑΙΤΗΣΗ ΓΙΑ ΑΔΕΙΑ ΑΛΙΕΙΑΣ ΤΟΝΟΥ ΚΑΙ ΞΗΦΙΑ ΣΤΑ ΥΔΑΤΑ ΤΗΣ ΑΓΚΟΛΑΣ

ΜΕΡΟΣ Α

1 . Ονοματεπώνυμο του πλοιοκτήτη-εφοπλιστή : .^ 2 . Υπηκοότητα του πλοιοκτήτη-εφοπλιστή : .^ 3 . Επαγγελματική διεύθυνση του πλοιοκτήτη-εφοπλιστή : .^.^.^ ΜΕΡΟΣ Β Συμπληρώνεται για κάθε σκάφος

1 . Περίοδος ισχύος : .^ 2 . ιΟνομα του σκάφους : .^ 3 . ιΕτος ναυπήγησης : .^ 4 . Αρχική χώρα σημαίας :.^ 5 . Σήμερα υπό σημαία : .^ 6 . Ημερομηνία υπαγωγής του σκάφους στη σημερινή σημαία : .^ 7 . ιΕτος αγοράς : .^ 8 . Λιμάνι και αριθμός νηολόγησης : .^ 9 . Αλιευτική μέθοδος : .^10 . Κόροι ολικής χωρητικότητας : .^11 . Ραδιοφωνικό ενδεικτικό κλήσης : .^12 . Συνολικό μήκος ( m ): .^13 . Μέγιστο πλάτος ( m ): .^14 . Βύθισμα ( m ): .^15 . Υλικό κατασκευής του κύτους : .^16 . Ισχύς κινητήρος ( ΒΗΡ ): .^17 . Ταχύτητα ( κόμβοι ): .^18 . Χωρητικότητα θαλάμων : .^19 . Χωρητικότητα των δεξαμενών καυσίμων ( m =): .^20 . Χωρητικότητα αμπαριών για τα ψάρια ( m =): .^21 . Ικανότητα ψύξης ( τόνοι/24 ώρες ) και χρησιμοποιούμενο ψυκτικό σύστημα : .^.^22 . Χρώμα του κύτους : .^23 . Χρώμα των υπερκατασκευών : .^24 . . Επικοινωνιακός εξοπλισμός επί του σκάφους : .^ ..

Τύπος

Μάρκα

Μοντέλο

Ισχύς

( watt )

ιΕτος

ναυπήγησης

Συχνότητες

Λήψη

Εκπομπή

25 . . Εξοπλισμός ναυσιπλοΐας και ανίχνευσης :

..

Τύπος

Μάρκα

Μοντέλο

26. . Χρησιμοποιούμενα βοηθητικά σκάφη ( για κάθε σκάφος ): .^26.1 . Κόροι ολικής χωρητικότητας : .^26.2 . Συνολικό μήκος ( m ): .^26.3. Μέγιστο πλάτος ( m ): .^26.4 . Βύθισμα ( m ): .^26.5 . Υλικό κατασκευής του κύτους : .^26.6 . Ισχύς κινητήρα ( ΒΗΡ ): .^26.7 . Ταχύτητα ( κόμβοι ): .^27 .

Εναέριος βοηθητικός εξοπλισμός για την ανίχνευση ψαριών ( ακόμα και εάν δεν βρίσκεται επί του σκάφους ):

.^28 .

Λιμένας νηολογήσεως : .^29 .

Ονοματεπώνυμο του πλοιάρχου: .^30 .

Υπηκοότητα του πλοιάρχου : .^Επισυνάπτονται :

- τρεις έγχρωμες φωτογραφίες του σκάφους ( πλαϊνή όψη ) και των βοηθητικών σκαφών καθώς και του βοηθητικού εναέριου εξοπλισμού για την ανίχνευση ιχθύων,

- διάγραμμα και λεπτομερής περιγραφή των χρησιμοποιούμενων αλιευτικών μέσων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη-εφοπλιστή να υπογράφει την παρούσα αίτηση .

.^( Ημερομηνία αίτησης )

.^(Υπογραφή του αντιπροσώπου του πλοιοκτήτη-εφοπλιστή )